רוב גולדברג

ראובן גארט לוסיוס "רוּב" גולדברג (באנגלית: Reuben Garrett Lucius "Rube" Goldberg; 4 ביולי 1883 – 7 בדצמבר 1970) היה קריקטוריסט, כותב וממציא יהודי-אמריקאי זוכה פרס פוליצר.

ביוגרפיה 
גולדברג נולד בסן פרנסיסקו בשנת 1883 להורים יהודים, ומילדותו עסק ברישום.

בשנת 1904 סיים לימודי הנדסה באוניברסיטת ברקלי, והחל לעבוד כמהנדס בעיריית סן פרנסיסקו.

שלש שנים לאחר מכן עבר לניו יורק, והחל לעבוד כקריקטוריסט בעיתון "New York Evening Mail". כמו כן, פיתח המצאות שונות, מהן הושפעו מספר משחקי שולחן.

בין השנים 1922 ו- 1934 חיבר ואייר סדרות קומיקס לעיתון "McNaught Syndicate", ובמקביל פרסם את עבודתו העצמאית בתחום, שזכתה להצלחה רבה.

בשנת 1930 כתב את התסריט לסרט "Soup to Nuts" בכיכוב הרכב הקומיקאיים "שלושת המוקיונים" (The Three Stooges), שכלל את מו הווארד, שמפ הווארד ולארי פיין.

בשנת 1946 ייסד עם קריקטוריסטים נוספים את האגודה האמריקאית לקריקטוריסטים (National Cartoonists Society), והיה נשיאה הראשון. על שמו נקרא פרס המחולק מדי שנה על ידי הארגון.

בשנת 1948 זכה בפרס פוליצר על הקריקטורות הפוליטיות שלו.

על שמו נקרא המושג "מכונת רוב גולדברג", המתאר מערכת מכנית הפועלת בתגובת שרשרת ארוכה, על מנת לבצע פעולה אנושית פשוטה.

קישורים חיצוניים

 
 Official Rube Goldberg website
 Smithsonian's Archives of American Art: Oral History Interview with Rube Goldberg, 1970
 IMDb biography
 
 

סן פרנסיסקו: אישים
ניו יורק: אישים
ממציאים אמריקאים
ממציאים יהודים
תסריטאים יהודים אמריקאים
קריקטוריסטים יהודים
קריקטוריסטים אמריקאים

בוגרי אוניברסיטת קליפורניה בברקלי
זוכי פרס פוליצר: קריקטורה
אמריקאים שנולדו ב-1883
אמריקאים שנפטרו ב-1970